钦定古今图书集成/方舆汇编/职方典/第1098卷 > 漳州府公署考 府志
## 钦定古今图书集成/方舆汇编/职方典/第1098卷 > 漳州府公署考 府志

本府

漳州府治　在府城南。唐贞元二年，徙州治于龙溪，即今治也。元为路，明为府。考宋制，府前有双门，冠以楼，篆书“州” 额于其上。门内有鼓门，亦冠以楼。楼上有铜壶漏箭楼，以司昏晓。其外左为崇仁门，右为怀恩门。嘉泰元年，守方铨重建鼓楼，翼以飞观，在崇仁、怀恩门之上。其内左为州治署，右为钤司署，元因之。明洪武元年，知府潘琳重建。中为正堂，前为露台，护以石栏。下为丹墀，中为甬道，前为戒石亭。又前为仪门，外为大门。丹墀两旁为廊，东为吏、户礼房，西为兵、刑工房。正堂后为川堂，为后堂。川堂之旁为轩，后堂之西为架阁库。仪门之前为广济库。成化十八年，知府姜谅重建正堂、后堂及土地祠，移旧建南隅文昌坊之申明亭、东北隅之旌善亭于府大门外左右。嘉靖元年迁广济库于后堂东，以石为之。迁架阁库于广济库之旧址。八年，知府陆金重修大门。十四年，知府孙裕重建申明、旌善二亭。二十一年，顾四科重建仪门。三十年，大堂坏甚，知府卢璧修之。三十四年二月初五日，狱囚吴天禄等反狱，烧毁府堂暨六房。三十五年，知府曹三阳重建。其门外之左为“延宾馆” ，旧为省愆所。三十七年，知府李光宸改建。隆庆四年，知府罗青霄以大门单薄，乃缩入，改建谯楼，砌石为门，置更鼓其上观望，以壮防卫。万历二十三年腊月，知府杨维岳改建，仍如旧制。中设大门，两边置角门。知府韩擢又改设，总为一门。知府廨，在府署后。清军同知馆、海防同知馆、督粮通判馆、督捕通判馆、推官廨、理刑馆，经历、照磨、知事、检校等署，俱在府公廨内。

皇清顺治十二年乙未，“海寇”堕城，一切官民舍皆毁。

府署遂废。康熙五年，理刑王锡琯先建理刑馆。六年，理刑奉裁，乃暂以理刑馆为府署。至十年，知府孙扬始重建府大堂及仪门、大门馀公廨悉为民居。十七年七月，暴风作，大门倒坏。三十二年，知府靳治扬议清地起盖。四十九年，知府魏荔彤建大门，重修大堂，于甬道东西建立六房，规模宏敞。五十二年，起建二堂、“川堂” ，而府署犹仍理刑馆之旧。

海防同知馆　元在清军馆之东。明隆庆二年，增设《海防》，始建。

皇清顺治十二年毁。十六年，同知闵子奇暂置在后。

街旧系蔡家民宅

粮捕通判馆　元在府署后之西。顺治十二年毁。康熙二十一年，通判姚莱买后街钱局为署。原系总督姚启圣置局造钱，后部估银三百两，故通判姚莱买之。旧有督捕、督粮二厅，今裁。一经历司　，在府正堂右，知府潘琳建。成化间，同知何璧光重建。顺治十二年毁。康熙十年，经历司党吾鼎重建。

司狱司　在仪门之右。旧在东坡后街。弘治七年，知府汪凤改建于此。嘉靖二十四年，知府顾《四科》重建，垒石作闸门，更建桥于其上，前后俱石围之。顺治十二年毁。康熙十年，司狱司杜思念重建。

丹霞驿　在察院东。古驿在府治西。宋淳祐间，郡守章大任建于朝天门外。元至正间，徙府治东。明洪武三年，知府潘琳移建于此。九年，改名“清漳” ，寻复旧。顺治乙未，诸署俱废，独驿尚存。今驿丞裁，甘棠驿移住于此。

阴阳学　原在府治内大门外之左。

医学　在大门外之左，今废。

僧纲司　在开元寺，今废。

道纪司　在元妙观

按署旧有清军同知馆，在府署后之东；督粮通判馆，在府署后之西；理刑馆，在清军馆之前。系正德六年推官胡宁道添建。照磨所，在府正堂之右；知事廨，在经历廨之前；检校廨，在照磨廨之后。今官俱裁，署废。

汀漳巡海道　在府治东北。嘉靖九年，巡海副使谢汝仪行知府陆金，即所镇抚司地，并充拓民居，刱建制极宏伟。十年，副使罗英继而成之。莆田郑岳为记。万历七年，巡海道移兴化府驻札，于是分守漳南道改署于此，而漳南道旧署废。今改汀漳巡海道。

公衙门　在“元妙观” 之左，原杂造局地。明弘治十七年，知府汪凤旧建为察院衙。万历三十一年，知府韩擢复改布政司为察院，而此署空闲，后割后堂为张何祠，止遗前堂数楹。圮坏。三十三年，龙溪知县袁业泗修前堂为公署。三十七年，知府闵梦得改为“云龙书院” ，延俊士校艺。后毁坏。

皇清改修公署，为上司往来住宿之处，并为“学道衙。”

康熙三十二年，各学生员具呈，于二门内起盖瓦厂为试场。四十九年，风雨厂坏。

巡海道公馆　在旧巡海道署左。

龙溪县治　在府治之西。按旧志，县治之建，未详其所始。宋淳熙十二年，县令赵不病重修。嘉定四年，县令陈士会复修。绍定四年，县令苏应衡增修。元因之。明洪武初，知县杨保诚重修，扁其正堂曰“遗爱堂” ，东为幕厅，西为架阁库，仪门内之东为县狱，仪门外之东为土地祠。正统二年，知县顾鸿重建正堂及架阁库。成化五年，知县张宁重建后堂。十五年，县丞吴鹏市民屋，增广吏舍，并以旧架阁库址增建公廨。二十三年，知县李棨重修正堂，易其扁曰“平政。” 立石坊于大门外，曰“司牧。” 嘉靖十年，知县俞琏撤司牧坊，建鼓楼。又当街建二石坊，曰“一方民社” ，曰“百里弦歌。” 邑人林魁为之记。二十八年，知县林松徙二石坊于大门外之左右。大门上为谯楼，前筑拱辰垣十馀丈，易戒石亭，以石坊徙土地祠于仪门外之西，而勿喜亭居东，即预备仓故址也。后祠徙东西为延宾馆，扁其堂曰“拜善。” 知县廨在县署后，县丞廨在县署东，主簿廨在县署西，典史廨在本署后。吏舍在县署之西南。旌善亭、申明亭在县谯楼外之左右。旧在楼内，弘治十六年知县姚鹏所建。嘉靖二十八年楼徙，亭在楼外矣。

皇清顺治乙未年，城圮，公署概遭拆毁。丙申，大兵克

复知县董帷建后衙一所，馀皆未及。康熙戊午，知县魏明德始建正堂、大门、仪门。其丞、典廨舍，草创就理，馀多未备云。

县丞衙　在县署东

典史衙　在县署西

江东马驿　在县东二十八都。“宋为通源驿。元至正二十二年改今名。明洪武七年知府许荣重建。嘉靖庚子通判周南充拓驿基修建。” 甘棠驿　在县南六七都。“元至正二十五年创建。明洪武八年知府许荣重修。正统十四年寇毁。景泰五年知府谢骞重建。嘉靖二十七年知府卢璧修。今毁，暂移住丹霞驿。”

柳营江巡检司　在县东二十七都，柳营江之西。洪武三年设为柳营江掣制所，隶福建都转运盐使司。十四年改为批验盐引所。正统九年，巡按张淑奏改为巡检司。

按县旧有主簿廨在县署西，今废。递运所在江东马驿外门楼之左，洪武二十年革废。香州税课局在县北二十三四都临溪，嘉靖四年革废外县。

漳浦县治　在县城东西两街之中。唐开元四年刱建。景龙间，县令李圭缭以周垣，官廨始不与民居混。宋绍兴二十三年，县令陈贯通重建。淳祐八年，县令杨浩然复大而新之。明洪武三年，知县张埋重建。正堂左为典史厅，右为库房。正堂后为川堂，联于后堂。龙亭库在正堂东，架阁库在正堂西。东廊之南为际留仓。西廊之南为县狱，中为甬道，南为戒石亭，外为仪门。仪门之外东为神祠，有旧预备仓，西为新预备仓。南为大门，门上有谯楼。后遭兵燹。历景泰、成化、弘治间，知县林瑛、刘璧、汪瑛、吴云俱尝修葺之。正德间，知县胥文相始筑崇墉，蔽于谯楼之西。嘉靖戊子、己丑，东西吏舍及仪门相继火，知县周仲重修。知县廨在县署后。县丞廨，在县廨东。主簿廨在县署西。典史廨在县丞廨前。吏舍在县署东。旌善亭、申明亭在县谯楼门内之左右。旧在县门内，明洪武三年，知县张玉文建。二十三年，知县孟美移建于此。

皇清康熙癸丑，知县乔甲观重建大堂，扁曰“亲民堂。”

改旧典史廨为“寅宾馆” ，以旧主簿厅为“典史廨。” 而预备仓乃在堂之右，原在仪门之西，不知谁

徙于此。其川堂、后堂，今俱圮甬道两旁吏舍亦半毁。馀如弦歌堂、净凉阁、宣诏亭、颁诏亭、简清室、清佐廨，名虽存而迹废。如幕厅、库房、际留仓、预备仓、架阁库、西廒、寅宾馆，迹虽存而制废。县丞衙　在县廨东。康熙三十年，县丞刘自强重修。

典史衙　在县廨西，即旧主簿厅。

阴阳学　在县治南孝义坊内。

医学　：在县治仙云坊。旧“惠民” 药局。以上二署，今俱废。

僧会司　在兴教寺内

道会司　在崇真观内

临漳马驿　在县治西北仙云坊内。宋置，名“仙云驿。” 元改此名。明因之。洪武三年，知县张理重建。正统十四年，毁于寇。景泰七年，知府谢骞重建。正德间，知县何炯重修。今为民居。驿属典史兼管，无马。

云霄驿　在县南六都，元时置，明因之。洪武十一年，南诏驿驿丞黑中建。成化十年圮于水。十三年，同知蒋濬复建。

盘陀岭巡检司　在八都。明正统间置。

皇清康熙三十五年，移驻《云霄》。

按属署旧有古雷巡检司在县南九都；后葛巡检司在九都，青山巡检司在十五都，井尾巡检司在二十三都。今俱裁，司废。管粮厅在县门内，今废。主簿廨，今为典史署。县行署旧有布政分司，在县治北旧税课司地。正统五年建。

皇清康熙二十年，知县杨遇暂筑《常平仓》于厅事故。

址，馀皆住兵。漳南道分司，在县治左。洪武初知县张理建，即提刑分司。成化七年改为漳南道分司，今久废，知县杨遇暂筑为常平仓。府馆在临漳驿之右，今废。又有督捕馆，在云霄驿北。万历初，府通判驻焉。另有递运所，在临漳马驿之前。洪武二十三年革废。

龙岩县治　在县城中，布政分司之西。唐乾宁、天祐间始置，屡经兵燹。宋绍兴十七年以后，寓廨于僧舍。乾道六年，知县林鼐刱建。淳熙三年，知县陈焕增建《宣诏》、“颁春” 二亭。绍定三年毁于寇。五年，知县赵性夫重建。端平元年又毁于寇。嘉熙二年，知县陈椿寿重建。元至元三年，知县魏德润增修。至正十年，监县捏古柏建谯楼。十七年，监县马《合麻》复更其方向重建。二十七年，重修谯楼，仍建楼于正堂之后，未就。明洪武三年，知县赵荣祖继成之。正堂之左为幕厅，右为架阁库。仪门之前为谯楼。谯楼前之东西为“申明” 、“旌善” 二亭。甬道之中为戒石亭，左为土地祠。三十一年，正堂圮。永乐五年，知县程鹏修建小厅，后建小堂。七年，谯楼圮。正统间，知县李昊重建。成化九年，知县韦济鼎而新之，改后楼为后堂。十三年重建知县廨于馆署后。弘治六年，知县陈熙改典史厅于堂左，右为库。正德四年，知县余成重建前后堂，修县丞厅，改主簿廨为典史廨，重修谯楼。嘉靖十二年，知县陈瀛重建监房及土地祠。十八年，知县胡寅命重修县廨及后堂公廨。二十八年，县丞邹仕能“重建土地祠。” 各吏舍在县署右。三十三年，知县汤相重修。万历八年，卷房毁。九年，知县曹孕儒重建，移进仪门谯楼二丈许。又创建龙亭库、寅宾馆、总铺。

皇清顺治初，寇踞摧折殆尽。十年，知县王有容修建。

营葺年久倾坏。康熙二十五年，知县江藻次第改换维新。署内为“俨思堂” ，更造六房，收贮案卷，而轮奂复改观云。

县丞衙　在县署内

典史衙　旧在县堂左，正德四年改在主簿廨。阴阳学　，在县前申明亭之次。

医学　在县前“旌善亭” 之次。

僧会司　在县治左，报恩寺东。

道会司　在县治西，东岳行宫之右。

适中驿　在县南六十五里。嘉靖十一年，知县陈瀛刱建。

雁石巡检司　在节惠里。正统十一年建。按县行署，旧有布政分司，在县治东，漳南道之右。漳南道分司在布政分司之左。府馆在城隍庙之左。今俱废。龙岩守御千户所在县治西北。弘治间，知县韦济刱建。军旗营房环列于所之左右。今官裁署废。

南靖县治　旧署，元至正十六年始建。明至统六年，典史周鼎重建。十四年毁于寇。景泰二年，主簿卜应麟重修。成化十五年，知县张本重建。正堂及东、西廊、后堂、川堂、库房、仪门、典史厅、谯楼、大门、廨舍悉备。嘉靖元年，知县施祥重建谯

楼。二十九年，主簿罗盛重修。四十年，饶贼入城，俱被烧毁，止存主簿、典史廨。四十三年，知县林挺春重修前、后堂。次年徙新城，将堂宇拆盖。前堂、后堂又添建川堂、仪门、大门并六房幕厅。万历二十三年，知县陈宗愈迁复旧城，乃即原儒学故址鼎建县署。中为正堂，扁曰“亲民。” 北为川堂，为后堂，扁曰“学道。” 爱人衙舍在署之正西。为堂房二十七间。幕厅在署之正东。为堂六楹，东南为主簿衙，西南为典史衙，前为露台，下为丹墀，中为甬道，两廊为六房。南为仪门。延宾馆在仪门外之东。后为土地祠。仪门西为监房，北为吏、典廨舍六房，承发、铺长诸廨。共为屋一十四间。正西为龙亭库，东北为架阁库，西北为库房，最前为谯楼。大门外左右为“旌善” 、“申明” 二亭，规制峻整。

皇清康熙七年，知县白拱微重建“思补堂。”二十七年

知县孟振玉重建鼓楼及六房。五十年，知县刘宗业重修后楼。

典史衙　旧在署西南，今改建在主簿衙地。阴阳学　在县署东南，今废。

医学　旧制在坊前街“圣侯庙” 地，今废。

僧会司　在安福寺西，去县治一里，今废。道会司　旧在坊水门街，今废。

永丰巡检司　，在县北韩婆径。正统五年设，初名“韩婆巡检司” ，至景泰二年改今名。

和溪巡检司　在县北永丰里南靖、龙岩二县之界。正统五年设，年久倾。万历二十四年，巡检陈所学重建。

按县旧有丞衙、簿衙，今废。又行署有布政分司，在县治东，成化十年圮于水，因而没入民间，万历二十三年，知县陈宗愈清回，改置府馆。漳南道原在县治东偏，隆庆五年，知县曾球迁建新县东南，遗址鬻之民间，万历二十三年，知县陈宗愈迁复旧城，即元城隍庙故地鼎建，今废。府公馆原地在东门内，久废，改作“丁令公祠。” 知县陈宗愈改建于旧布政司地，今废。平南驿在永丰里金山社。今驿裁，署废。

长泰县治　在县城东北，负罗侯山，南向。五代南唐保大十四年，以武安场为县，始建邑治。宋淳熙初，令王孝恭重修，扁其堂曰“道爱。” 绍定壬辰，汀寇毁民居殆尽，惟署独存，令郑师申复修。淳祐令赵与坦复建丞、簿厅。元至正间，寇发，残毁无馀，主簿陈文积更建之。明洪武初，知县邓清重修。中为正堂，堂左为典史厅，右为架阁库。仪门之左为土地祠，右为县狱。仪门外为大门，大门外为旌善、申明二亭，门之上为谯楼。正德十三年，知县朱弦复修门，堂内外遍植果树。嘉靖十三年，知县陈塘作石库于堂右。万历九年，知县方应时修仪门东西六房，刱亲贤馆于仪门外东。二十八年，管橘建思过轩于堂后东偏，自为《记》。修正堂，易扁曰“偕春堂。” 谯楼、仪门圮坏，俱重建。知县廨在正堂之后，旧在县后山之麓。典史衙　旧在堂左。成化十年知县刘铎改建，在仪门之东。

阴阳学　，在大门外之东偏。

医学　在大门外之西偏。

僧会司　以祥光寺为之，今圮。

道会司　在县治之东，以威惠庙为之。

朝天驿　旧在县治后东北隅，今废。

朝天岭巡检司　原在县东南钦化里，后改建于朝天岭岩侧。万历十八年，移置溪口，以察白桐、磨枪等隘出入非常。今废　。按县旧志：“丞簿厅。” 元至正间，寇毁今丞、簿裁。其行署有布政分司，在县治南按察分司之右。明末圮。按察分司，在布政分司之左。今废。

漳平县治　在县城之南。门中为正堂，堂左为库藏，为赞政厅，堂右为架阁库，为龙亭库，堂后为川堂，为后堂，为私衙，为后楼。后堂之右为书轩。正堂之旁翼为六房。堂前为露台，为甬道，为戒石亭，为仪门，为谯楼。仪门之左右为甬门，甬门之右为狱。仪门外左为土地祠，右为延宾馆。土地祠右为典史衙。延宾馆前为“县铺。” 明成化七年，知县陈栗奏准创建。正德三年，知县汪淳建“旌善亭” 、“申明亭于谯楼前左右。” 嘉靖三年，知县施信重建。五年，正堂年久腐坏，知县王椿修。十七年，内廨敝，知县秦文昂修增拓之。二十七年，谯楼坏，署县漳浦主簿朱召修。隆庆五年，知县章述重建谯楼，铸钟一口，以警晨昏。万历二十八年，知县施孔俭欲大兴作，未卒事而去。知县刘怀望集成之，规制始备。三十八年，知县傅文勋重修正堂。

知县赵震阳重建后楼。二十年，县廨因寇乱毁坏，知县查继纯修。

典史衙　在土地祠之右。

阴阳学　在旌善亭之后，今废，基址犹存。医学　在阴阳学之左，今废，基址犹存。

僧会司　在三公庙

道会司　在高明寺

布政分司　在县治东南。

漳南道　在县治东

按行署旧有府馆，在布政分司之右，今废。平和县治　在邑中区，明正德十四年设县时署印南靖知县施祥建。其制：中为正堂，前为露台，又前为甬道，又前为戒石亭，为仪门。堂之左为典史厅，右为龙亭库；堂之后为川堂，为后堂，左后为库，右后为架阁库。正堂后为知县廨。嘉靖五年，知县王禄建旌善、“申明” 二亭于县门前左右。二十二年，知县陈中立徙其廨于东偏。典史廨在本厅之左，吏舍在典史廨之左。迨后知县王立准建一堂以当宅，门曰“以临轩。” 仪门内之左为土地祠，右为县狱。门外左为禁铺，稍前为回心仓。后仪门坏。二十七年，知县谢明德修正。前为大门，冠以谯楼，而县之东西有提铃巷。三十八年，知县姜遂初重修“莅政堂” ，此旧制也。毁于兵。

皇清康熙四年，知县王道光始建《尊五堂》为“出治”之。

所，亦非“亲民旧址。” 内衙幕厅皆年来以次新葺者。

典史衙　在县堂之左

阴阳学　在县左

医学　在县右，今改为“扁井社学。”

漳汀巡检司　在清宁里芦溪社。

诏安县治　，明嘉靖十年设县时所建。通判陈贤董其役，合漳南道府馆故地，并材木而为之。前堂之西为典史厅，后堂之后为知县廨，东为吏舍，西为典史廨。仪门之东为土地祠，西为监房，凡事草创而已。十二年，知县何春改建典史廨。二十一年，知县尤敷改建大门，垒石为台，构楼其上。二十四年，知县廖暹辟隙地作保釐坊，以障于县廨之后。又以石填大门女墙而平之，扁曰“诏安县。” 二十八年，知县李尚理废保釐坊，以协向明之义。铲前衢之高，而取其羡土，以补廨舍之卑。于是前平直而后爽垲。二十八年，添设捕盗主簿，改建吏舍，即其地而建廨焉。四十三年，知县梁士楚以吏舍既改为主簿，廨皆寄宿民间，不便，乃拓主簿衙后地为之。崇祯七年，知县王政岐更高前堂三尺，葺坏而新之，翼以石栏。拓县东为寅宾馆。其《旌善》《申明》二亭，旧在大门外左右。知县廖暹建，后废。

皇清甲午，寇毁县治。丙申年，知县欧阳明宪重造吏

舍，庭宇井然。康熙二十九年，知县秦炯重建“申明” 亭于大门照墙之次。

典史衙　在县堂之西

阴阳学　旧在县西南，今废址存。

医学　旧未设

漳潮分界巡检司　在县西二十五里。元时设在南靖之埔平定南寨。明洪武二十年，徙于漳浦五都。正德十五年，徙置于此。初未有廨署，即庵堂居之。嘉靖二十七年，掌县同知龙遂建。今废，移廨县城东门内。

公馆　在县治之左。原漳南道署故址。

皇清初设于南门内之左，系“许姓祠址。”康熙五十年

许姓，具呈清复，乃移筑于此。许姓捐百金助费。按县旧有洪淡巡检司，在五都北埔；元设于四都之沔洲，明洪武二十年徙今所；金石巡检司，元设于龙岩县聚贤里，明洪武二十年徙五都山东社。今俱废。又行署旧有漳南道，在县治右，隆庆五年佥事梁士楚改为团练道。前竖二木坊，左扁“安攘重地” ，右扁“贞肃明台” ，后为漳南道，今废。府馆前《志》云：在县城北。旧在城西，即今典史衙，后迁北门，今废。又有南诏守御千户所，在县治之东，今废。南诏驿在县城内。宋初为临水驿，在北关外。明洪武初改名南诏，今裁。署。废海澄县治　，隆庆元年设县，知府唐九德乃就县民陈甫所捐地创建，四围土墙，高各一丈六尺，深四十五丈，阔二十五丈。中为正堂，堂之左为幕厅，堂之右为库房，后为后堂。前之左右为两廊，六房十六间，中为甬道，前为戒石亭。监房在仪门内之西。土地祠在仪门外之东。龙亭库在县治之右。延宾馆在大门之内。旌善亭、申明亭在大门外。东西谯楼一座，知县廨三座，粮厅。

二座，典史廨二座，吏舍一十八间。

皇清康熙四十年，知县陈世仪建廨内后楼，五间“五。”

十年知县韩锺以仪门损坏，捐赀重修之。县丞衙在县堂之左。

典史衙　在县堂之右

海门巡检司　在四五都青浦社。旧在海门山。正统六年，知府甘瑛以其地民悍，奏置巡检司以控驭之。七年，尽徙其民散处内地，遂移巡检司于此。

公馆　在县治之右，即靖海馆旧址。明嘉靖四十二年，同知邓士元改建为海防馆，后为督饷馆。今为上司按临公馆。

按县旧有濠门巡检司，在三都嵩屿；岛尾巡检司，在二十三都漳浦分界处，俱洪武间设。今俱裁署废。又行署、安边馆，在一、二、三都海沧澳。嘉靖九年创立，至三十九年毁于贼。万历间变鬻民间。崇祯四年邑令梁兆阳赎还，更筑为采风发赈之区，及士民讲学诵法，题曰“观化堂。” 内为社仓，今废。

饷馆　在港口。丁卯冬，毁于贼。

圭屿公馆　，知县傅櫆建，今毁。

宁洋县治　，隆庆元年建正堂五间，中为牧爱堂，左为幕厅，右为架阁库。堂后为川堂，扁曰“鸣琴堂。” 牧爱堂之旁翼为六房，前为甬道，为戒石亭，为仪门，左右为角门。仪门外为土地祠，为旌善亭、申明亭，右为监房，前为大门，上为谯楼，门外为屏墙。知县廨在后堂后，典史廨在幕厅左。俱海道周贤宣画地。知县董廷佐刱建。万历三年，知县邓于蕃改辟。十四年，知县陈德言设坊门二，左曰“一方民社” ，右曰《百里弦歌》。三十一年，向德象改土地祠为“寅宾馆。”

皇清顺治十一年，毁于寇。十二年，知县萧亮念《物力》

残竭，只修葺正堂，重建大门、仪门，县前两旁坊址，造木栏，亦严整可观。

典史衙　在幕厅之左

阴阳学　在申明亭之左，今废。

医学　在“旌善亭之右” ，今废。

布政分司　旧在县治西门内城隍庙右。隆庆元年建。万历六年，知县邓于蕃改创于城隍庙之左，规制略备，而以旧司为府馆。康熙三十年，知县沈荃重修。

府馆　在城隍庙右。万历六年，即旧分司为此。按宋有录事参军厅，在旧怀恩门外。司理参军厅，在司户厅之左。福建路钤司厅在府城东。本州通判厅在谯门内之西。添差通判厅即旧迎恩驿改建。军事判官厅在怀恩门外西街。军事推官厅在双门内。司户参军厅在判官厅之左。司法参军厅在司理厅之左。科举司在郡厅之东南。初在架阁库，后遇诏岁，则截吏舍为之。淳祐间，守章大任改建。县尉厅在郡城北环珠门外。都监厅在东厢，乃兵马监署事之所。监押厅一在南厢，一在北厢，乃兵马监押署事之所。监税厅在州市西，乃武臣监税署事之所。海口镇收海道商税之所。漳浦丞厅在县门内东。嘉定间，丞赵汝仿修。簿厅在县门内之西。尉厅宋嘉定中尉薛舜庸修。嘉熙中尉项公泽重建。廨南有教场。清佐厅宋尉郑斯立扁，后改题“朝阳。” 龙岩丞厅在县治谯门内西隅。簿厅在县后西隅。尉厅旧在县治鼓门内。宋淳祐间迁县西资政院右。盐税务在县西南隅，遗址尚存。宝兴铅锡场在县西南，废为民居。长泰县有簿厅，在县治之右。宋绍兴间，合丞厅为一。尉厅在簿厅之右。行衙在县治南。以上俱系宋时废署，《综纪》附录于此。。